התמיכה ברפורמה המשפטית

[[ברל'ה קרומבי נואם בהפגנת הימין]]
מיצג "בין הפטיש לבג"צ"
מפגין מניף שלט הקורא לאחדות
מיצג "רפובליקת הבננות של בג"ץ" בהפגנת תומכי הרפורמה מול בית המשפט העליון, 7 בספטמבר 2023התמיכה ברפורמה המשפטית (או התמיכה בממשלת ישראל השלושים ושבע) התבטאה בהפגנות תמיכה ועצומות בעד ממשלת ישראל השלושים ושבע ובעיקר בעד העברת חוקי הרפורמה במערכת המשפט אותה היא הובילה. מפגני התמיכה החלו בתגובה למחאה נגד הרפורמה המשפטית שהחלה בינואר 2023 עם פרסום הרפורמה, שהתפרשה על ידי המוחים כניסיון לביצוע הפיכה משטרית.<ref></ref> הפגנות התמיכה התעצמו ב-27 במרץ, ערב הודעת ראש הממשלה בנימין נתניהו על השהיית החקיקה לצורך מגעים להידברות עם נציגי האופוזיציה בבית הנשיא.

מוקדי הפגנות התמיכה ברפורמה העיקריים הם המתחם הכולל את מחלף השלום ורחוב קפלן בתל אביב וקריית הלאום בירושלים. הפגנות תמיכה נוספות נערכו בעשרות יישובים נוספים בישראל. מטרת ההפגנות הייתה לייצר על הממשלה לחץ מימין להעביר את הרפורמה, שהצורך בו הובן לאחר החלטת ראש הממשלה, בנימין נתניהו על השהיית החקיקה לנוכח התגברות המחאה נגדה.

מספר ארגונים אזרחיים נטלו חלק בתמיכה, והעיקריים שבהם הם תנועות "תקומה 2023", "אם תרצו", "ישראל שלי", "רגבים", "בוחרים בחיים" וארגונים נוספים.

== הפגנות תמיכה ברפורמה המשפטית ==
לאחר ההכרזה על הרפורמה נערכו עצרות תמיכה במוקדים מרכזיים ברחבי הארץ.<ref name=":5"></ref><ref name=":6"></ref><ref name=":7"></ref><ref name=":8"></ref><ref name=":9"></ref><ref name=":10"></ref> בפברואר עלה קמפיין שילוט עם המוטו "הבטחתם – תקיימו" ובו קריאה ליריב לוין ולשמחה רוטמן להשלים את החקיקה. בהמשך, בעזרת גיוס המונים, הועלה קמפיין שילוט נוסף ברחבי הארץ עם מסרי עידוד ליריב לוין ולשמחה רוטמן, והדגשת מספר הבוחרים בגוש הימין שבחרו בהם בתקווה, לטענתם, לביצוע הרפורמה המשפטית.

=== פיטורי גלנט ===
ב-26 במרץ הודיע ראש הממשלה בנימין נתניהו לשר הביטחון יואב גלנט שהוא יפוטר מתפקידו כשר הביטחון עקב אמירתו שלא יצביע בעד שינויי החקיקה.בעקבות הפיטורין התגברו המחאות נגד הרפורמה. למחרת ב-27 במרץ המשק הושבת על ידי יו"ר ההסתדרות ארנון בר דוד ונתניהו הודיע שימסור הודעה באותו ערב. בעקבות החשש שנתניהו יודיע על עצירת החקיקה - כפי שאכן קרה, התקיימה הפגנה של כמאה אלף איש מול הכנסת בקריאה לממשלה שלא לעצור את החקיקה.<ref name=":2"></ref> בהפגנה נכחו שרים וחברי כנסת ביניהם: שר האוצר בצלאל סמוטריץ', השר לביטחון לאומי איתמר בן גביר, שר התקשורת שלמה קרעי, שרת ההתיישבות אורית סטרוק, השרה להגנת הסביבה עידית סילמן, השרה מאי גולן, השר לירושלים עמיחי אליהו וכן שר הנגב והגליל יצחק וסרלאוף.<ref name=":2" />

ב-30 במרץ, התקיים בתל אביב מפגן תמיכה ובמרכזו "צעדת החירות: משתחררים מכבלי בג"ץ" ממוזיאון תל אביב לעבר רחוב קפלן, בהשתתפות עשרות אלפי אנשים, במהלכה ירדו המפגינים לנתיבי איילון שנחסמו לכשעתיים; בחסימה השתתפו גם חברי הכנסת אלמוג כהן ונסים ואטורי.<ref></ref><ref></ref>

ב-13 באפריל התקיימה הפגנת תמיכה ברפורמה בצומת מת"ם בחיפה בהשתתפות שר התקשורת שלמה קרעי ומאות מפגינים.

ב-15 באפריל התקיימה הפגנה ליד בית הנשיא בהשתתפות חברי הכנסת דן אילוז ועמית הלוי. הפגנת תומכי הרפורמה המשפטית מול בית הנשיא, 3 באפריל 2023

=== ההפגנה בירושלים ב-27 באפריל ===
בעקבות השעיית החקיקה עד למושב הקיץ נערכה ב-27 באפריל הפגנה לשם הבעת תמיכה ברפורמה המשפטית תחת הסלוגן "הפגנת המיליון".<ref></ref><ref></ref>ההפגנה אורגנה על ידי מספר ארגוני ימין בהם תקומה 2023 שארגנו למעלה מאלף אוטובוסים מרחבי הארץ. עלות הארגון נאמד בכשבעה מיליון ש"ח, מתוכם כשני מיליון ש"ח מכספי סיעות "הליכוד" ו"הציונות הדתית", וכמיליון ש"ח ממימון המונים.
אישי ציבור קראו להגיע להפגנה ביניהם ראש הממשלה בנימין נתניהו והשרים יריב לוין, ישראל כ"ץ ואיתמר בן גביר. עשרות רבנים מהציונות הדתית חתמו על מכתב הקורא להשתתף בהפגנה. מארגני ההפגנה קיוו שהציבור החרדי ייטול בה חלק ואף ארגנו בהפגנה אזור חרדי בהפרדה.<ref></ref> אך בבוקר של יום ההפגנה התפרסם מאמר מערכת ביתד נאמן העיתון המוביל של הזרם הליטאי הקורא שלא להגיע להפגנה אך הודגש שהציבור החרדי תומך ברפורמה המשפטית ואינו יוצא להפגנה משום שהוא לא רואה בעצמו שייך למערכה אחת עם הציבור החילוני.

בשעות שקדמו להפגנה ערכו חברי אקדמיה צעדת תמיכה ברפורמה מגשר המיתרים אל הכנסת.<ref name=":1"></ref> אנשי מילואים התומכים ברפורמה קיימו צעדה מגבעת התחמושת להפגנה.<ref name=":1" /> בין הנואמים היו שר המשפטים יריב לוין, שר האוצר בצלאל סמוטריץ', השר לביטחון לאומי איתמר בן גביר, השר במשרד המשפטים דודי אמסלם, חבר הכנסת אביחי בוארון, גדי טאוב הרב שמואל אליהו והרב יהושע שפירא. לפי הערכות המשטרה השתתפו בהפגנה כ-200,000 איש.

=== ההפגנה בקפלן ב-23 ביולי ===
ב-23 ביולי התקיימה הפגנת תמיכה נוספת של עשרות אלפים במחלף קפלן בתל אביב-– המוקד המרכזי של ההפגנות נגד הרפורמה,<ref></ref><ref name=":7" /> תחת הכותרת "העם אתכם השלימו את החקיקה".<ref></ref><ref></ref> בהפגנה נאמו שרים, חברי כנסת ואישי ציבור.<ref></ref> במקביל, מאות אנשי מילואים צעדו מרחבת הבימה לעבר גשר הקריה.<ref></ref>

שרים, חברי כנסת ורבנים, דוגמת יריב לוין,<ref></ref> עמיחי אליהו, יואב קיש, מיקי זוהר מיכל וולדיגר, משה סעדה, אביחי בוארון, ניסים ואטורי ואלמוג כהן, קראו לציבור להשתתף בהפגנה,<ref></ref><ref></ref> וביקשו את סיוע הציבור במימונה.<ref></ref> לטענת המארגנים השתתפו בהפגנה כ-200,000 איש

=== ההפגנה ב-7 בספטמבר ===
ב-7 בספטמבר, לקראת הדיונים בבג"ץ בעתירות נגד חוקי הרפורמה המשפטית, נערכה בירושלים הפגנה תמיכה בחקיקה ונגד בג"ץ, שבה נאמו שרים וחברי כנסת מהקואליציה. בין השלטים שנישאו בהפגנה היא שלטים שבהם נאמר "כהנא צדק", "ברוך גולדשטיין צדק", "יגאל עמיר צדק", "עמירם בן אוליאל צדק".<ref></ref><ref></ref>

=== מימון ===
לארגוני התמיכה מספר מקורות כספיים, בהם קמפיין גיוס המונים, זאת במקביל לתרומות מתורמים פרטיים, עמותות, אנשי ציבור וסיעות בכנסת כמו "הציונות הדתית" ו"הליכוד".<ref></ref><ref></ref>

== עמדות ==

=== משפטנים ===
המשנה לראש לשכת עורכי הדין, יצחק נטוביץ, הביע תמיכה ברפורמה. נטוביץ ופרופסור נחום רקובר ערכו כנס תמיכה ברפורמה, בהשתתפות של 150 משפטנים, ובהם סגן נשיא בית המשפט המחוזי בדימוס משה דרורי, פרופסור טליה איינהורן וד"ר אביעד בקשי, ראש המחלקה המשפטית בפורום קהלת.
מפגינים יורדים לנתיבי איילון, 30 במרץ 2023הפגנת תומכי הרפורמה מול בית המשפט העליון, 7 בספטמבר 2023

פרופ' ריצ'רד אפשטיין , משפטן אמריקני שמרני, פרסם מאמר דעה בעיתון "וול סטריט ג'ורנל" האמריקאי ויצא להגנתה של הרפורמה במערכת המשפט. במאמר נטען, כי הרפורמה איננה קיצונית והיא חיונית ליצירת בלם הכרחי לבית המשפט העליון. התובע הכללי של ארצות הברית לשעבר, מייקל מוקאסי , פרסם מאמר תמיכה ברפורמה וסבר שהיא אף מתונה מדי. גם בישראל, פרסמו המשפטן יחיאל אורן הרוש והעיתונאית אוולין גורדון, מאמרי תמיכה ברפורמה בכתבי העת השילוח,<ref></ref> ו-Mosaic ,<ref></ref> בהתאמה.

סגן נשיא בית המשפט המחוזי בתל אביב בדימוס עודד מודריק הביע תמיכה ברוב חלקי הרפורמה, חלקם תוך הצעת שינוי כלשהו, והסתייגות מאחד הרכיבים.

שר המשפטים לשעבר פרופסור דניאל פרידמן שהציע מתווה לפשרה,<ref name=":0"></ref> אומנם התנגד לרוב חלקי הרפורמה, אך הביע תמיכה חלקית בחלק מהסעיפים.<ref></ref>

שופט בית המשפט העליון בדימוס יעקב טירקל הביע תמיכה חלקית ברפורמה. עם זאת, הבהיר שאין לגעת בוועדה למינוי שופטים, שפסקת התגברות מצריכה רוב מיוחד של לפחות 70 חברי כנסת, שעל הייעוץ המשפטי להיות מחייב, ושיש להשאיר את עילת הסבירות למקרים של חוסר סבירות קיצוני.

השופט בדימוס הרן פיינשטיין, הביע תמיכה והצטרף במרץ 2023 לעצומה בעד הרפורמה המשפטית<ref name=":11"></ref>.

=== אקדמאים ===
במרץ 2023 כ-100 פרופסורים יצאו בעצומה בעד הרפורמה במערכת המשפט בעצומה נכתב כי "רפורמה מקיפה במערכת המשפט היא חיונית עקב המהפכה החוקתית שהוביל פרופ' אהרן ברק אשר הפרה את האיזון בין הרשויות בישראל", "אסור לפגוע בתהליך החיוני של תיקון מערכת המשפט, שבשנים האחרונות הסיגה באופן מופרז מאוד את גבול הרשויות האחרות".<ref></ref><ref></ref> וכן נכתב בעצומה שיש לבצע את הרפורמה מתוך הידברות אך לא לפגוע בהליך. בהמשך הצטרפו פרופסורים ודוקטורים נוספים, בהם מספר זוכי פרס ישראל, וחתמו על העצומה בעד הרפורמה,<ref></ref><ref name=":11" /> בסה"כ כ-500 פרופסורים ודוקטורים מהאוניברסיטאות השונות.<ref name=":11" /> בין החותמים על העצומה היו חתן פרס ישראל וחתן פרס נובל פרופ' ישראל אומן, רקטור אונ' בר-אילן פרופ' אמנון אלבק, רקטור אונ' בר-אילן לשעבר פרופ' יוסי ישורון, רקטור אונ' בר-אילן לשעבר פרופ' חנוך לביא, פרופ' עמוס אלטשולר חבר המועצה להשכלה גבוהה לשעבר, חתני פרס ישראל במתמטיקה - דוד קשדן ויוסף ברנשטיין. חתן פרס ישראל במחשבת ישראל - יהודה ליבס. חתן פרס ישראל בספרות - מאיר שטרנברג, פיזיקאים, מתמטיקאים ופרופ' למדעי המחשב רבים ממכון ויצמן ומן הטכניון, חוקרים ובכירים מאוניברסיטת בר-אילן, אוניברסיטת תל אביב, האוניברסיטה העברית, אוניברסיטת בן-גוריון בנגב ועוד פרופסורים וד"ר נוספים.<ref name=":11" /> אולם חלקם הסתייגו באופן פומבי מחלקים ממנה.

פרופסור אבי שמחון, איש ליכוד ויו"ר המועצה הלאומית לכלכלה מינואר 2023, הצטרף לתמיכה ברפורמה. פרופסור ירון זליכה טען כי הרפורמה תסייע לכלכלת ישראל, אך הוא מציע בה שינויים. זוכה פרס נובל לכלכלה פרופסור ישראל אומן הביע אף הוא תמיכה ברבים מסעיפי הרפורמה אך גם התנגדות לפסקת ההתגברות, ודחה את הטענות לפגיעה כלכלית בעקבות הרפורמה.

=== סטודנטים ===
דוד בוגולובסקי, סטודנט באוניברסיטת בר-אילן הקים עם חבריו את "תנועת הסטודנטים - משיבים את האיזון" התנועה הוקמה כתנועת נגד לתנועת "מחאת הסטודנטים" שהוקם על ידי סטודנטים המתנגדים לרפורמה המשפטית, ומאגדת בתוכה סטודנטים שתומכים ברפורמה המשפטית. התנועה התנגדה להחלטת האונברסיטאות להשבתת הלימודים על רקע פיטורי שר הביטחון יואב גלנט וההחלטה שלא לעצור את חקיקה. כמו כן חברי התנועה השתתפו בהפגנות התמיכה ברפורמה ודרשו האונברסיטאות לצאת למחות מבלי שהדבר יפגע בשגרת הלימודים שלהם, כפי שניתן למשתתפי ההפגנות נגד הרפורמה.

בינואר 2023 סטודנטים בבר-אילן יצאו להפגין בעד הרפורמה המשפטית בקריאה ברורה: "לא למלחמת אחים, כן להכרעת האזרחים!".<ref></ref>

בסקר שקיימה התאחדות הסטודנטים והסטודנטיות הארצית בשיתוף מכון ״מאגר מוחות״ בינואר 2023 כי 56% מהסטודנטים תומכים בהצעות הקואליציה לתיקונים במערכת המשפט ו-37% מתנגדים להצעות הקואליציה.<ref></ref><ref></ref>

=== אנשי ציבור ===
רבנים מהציונות הדתית, בהם הרב דב ליאור, הרב אורי שרקי, הרב שלמה אבינר והרב שמואל אליהו, שיגרו מכתבי תמיכה בהמשך חקיקת הרפורמה.<ref></ref>

יוסי דגן, ראש מועצת שומרון, הביע תמיכה ברפורמה המשפטית וקרא לציבור להגיע להפגנות התמיכה ברפורמה. ראש מועצה אזורית גוש עציון, שלמה נאמן וראש מועצת קרני שומרון יגאל להב תמכו ברפורמה והצטרפו ליוזמה שקוראת להמשיך את החקיקה לאחר הודעת ראש הממשלה על הקפאתה במאי.

=== צה"ל ===
אל"ם במילואים מאיר מוסט, מפקד טייסת 69 לשעבר, הוקיע את הצהרתם של הטייסים שהודיעו שלא יתייצבו לאימונים והביע את תמיכתו ברפורמה.<ref></ref> רס"ן במילואים שי קלך טייס F-16 לשעבר, מייסד ויו"ר תנועת נצח ישראל, הביע את תמיכתו ברפורמה ויצא נגד הצהרת הטייסים שקוראים לסרבנות ואמר כי הם "טייס שקורא לסרבנות, במיוחד אגב אם הוא מפנה עורף לאומה, הוא ודאי מוג לב". תא"ל במילואים דני ון בירן, קצין מילואים ראשי לשעבר, תומך ברפורמה ונאם בהפגנת הימין ב-7 בספטמבר 2023 והקים תנועה לאומית ליברלית שתומכת ברפורמה בשם "נקראים לדגל" שמאגד תומכי רפורמה מהציבור הלאומי-ליברלי.<ref></ref> באפריל 2023, בשבועות שלפני חקיקת צמצום עילת הסבירות איימו אנשי מילואים כי יפסיקו את התנדבותם בצה"ל, מה שהוביל לפרסום עצומה נגדית תחת הכותרת "לא מתגרשים מאחים – מתנגדים לסרבנות".<ref></ref>

== גלריית תמונות ==
<gallery mode="packed">
קובץ:Demonstration supporting judicial reforms (Tel Aviv, 30 March 2023) 10.jpg|תל אביב, 30 במרץ 2023
קובץ:Demonstration supporting judicial reforms (Jerusalem, 27 April 2023) 04.jpg|ירושלים, 27 באפריל 2023
קובץ:Demonstration supporting judicial reforms (Tel Aviv, 30 March 2023) 07.jpg|תל אביב, 30 במרץ 2023
File:1142 Pilots will not win 64 Mandates sign 02.jpg|תל אביב, 23 ביולי 2023
קובץ:There is no rightwing without the reform sign.jpg|תל אביב, 23 ביולי 2023
</gallery>
==ראו גם==
* הרפורמה המשפטית בישראל (2023)
* המחאה נגד הרפורמה המשפטית

== קישורים חיצוניים ==

* [https://reforma23.co.il/ קמפיין לקידום הרפורמה המשפטית], באתר תקומה 23

== הערות שוליים ==

קטגוריה:ממשלת ישראל ה-37
קטגוריה:הרפורמה המשפטית בישראל
קטגוריה:הפגנות בירושלים
קטגוריה:2023 בישראל